Ήβος Ρήγας

Ο Ήβος Ρήγας, αναφέρεται και Ίβος ή Ύβος, ήταν έλληνας αγωνιστής του 1821, και πολιτικός.

Γεννημένος στα Αμπελάκια Θεσσαλίας ανάμεσα στα 1780-1790, μυήθηκε το 1819 στη Φιλική ΕταιρείαΔημήτριος Π. Πασχάλης, Δημοσιονομική Καταστάστασις Των Κυκλάδων Νήσων Επί Τουρκοκρατίας Και Επαναστάσεως, σελ. 448, μόνο ο Φωτάκος αναφέρει ότι ήταν μυημένος νωρίτερα και ότι στάλθηκε απεσταλμένος στην Πελοπόννησο το 1817 για να μυήσει κι άλλα μέληΦωτάκος, Απομνημονεύματα περί της Ελληνικής Επαναστάσεως, Τόμος α΄.

Τις πρώτες μέρες της επανάστασης βρέθηκε στην Πάτρα όπου στάλθηκε τότε από τον Ιωάννη Παπαρρηγόπουλο στη Ζάκυνθο και στους εκεί φιλικούς για να μαζέψει χρήματα για τη συνέχιση του αγώνα στην Αρκανανία, κατάφερε και μάζεψε 3000 τάλαρα. Αναφέρεται ξανά η συμμετοχή του σε αποστολή προς τα Επτάνησα να ζητήσει ναυτική βοήθεια για την πολιορκία των φρουρίων της ΠελοποννήσουΑπομνημονεύματα : επιγραφόμενα απομνημονεύματα τινα της κατά του τυράννου των Ελλήνων οπλοφορίας, καί τινων πολιτικών συμβεβηκότων εν Πελοποννήσω κατά την πρώτην της διοικήσεως περίοδον / Γερμανού Π. Πατρών Μητροπολίτου, έκδοσις υπό Γ. Ι. Παπούλα, 1900, σελ. 39. Συνόδεψε τον Παπαφλέσσα στη Σμύρνη για αναζήτηση πολεμοφοδίων για τον αγώναΠαναγιώτης Παπαδόπουλος, Φράγκοι, Ενετοί και Τούρκοι στην Πελοπόννησο, εκδόσεις Αφών Νάστου 1969, σελ. 304.

Την ίδια περίοδο, το 1821, ήταν πρόεδρος της Εφορίας του Μεσολογγίου, διορισμένος από τον προσωπικό του φίλο Δημήτριο Υψηλάντη. Με τη δημιουργία του Οργανισμού της Δυτικής Χέρσου Ελλάδος έγινε Υπουργός πολέμου του εν λόγω οργανισμού.

Διετέλεσε έπαρχος Άνδρου από το 1824Δημήτριος Ι. Πολέμης, Ιστορία της Άνδρου, σελ. 125, όπου και πέθανε ξαφνικά τον Αύγουστο του 1825Πάντειον Πανεπιστήμιο, πρόγραμμα : Λεξικόν 1821.

 Παραπομπές 

Κατηγορία:Αγωνιστές του 1821
Κατηγορία:Έλληνες πολιτικοί
Κατηγορία:Έλληνες μέλη της Φιλικής Εταιρείας
Κατηγορία:Έλληνες έπαρχοι